กรมการค้าภายใน ผลักดันตลาดต้องชม 10 แห่ง เสนอ ททท. ใส่ในแผนการท่องเที่ยว หวังดึงต่างชาติเที่ยวไทยตอบรับแผนขับเคลื่อนเศรษฐกิจภายในประเทศของรัฐบาล
กรมการค้าภายใน ดันตลาดต้องชม10 แห่งเสนอททท.ใส่ในแผนการท่องเที่ยวหวังดึงต่างชาติเที่ยวไทยตอบรับแผนขับเคลื่อนเศรษฐกิจภายในประเทศของรัฐบาล     นายวิชัยโภชนกิจอธิบดีกรมการค้าภายในกล่าวถึงความคืบหน้าแผนการขับเคลื่อนเศรษฐกิจภายในประเทศตามนโนบายของนายสมคิดจาตุศรีพิทักษ์รองนายกรัฐมนตรีว่าขณะนี้กรมการค้าภายในได้ทำการคัดเลือกตลาดประชารัฐต้องชมที่ได้รับการพัฒนาจำนวน10 แห่งทั่วประเทศอาทิตลาดน้ำคลองแหจ.สงขลา/ ตลาดหลวงปู่ทวดจ.พระนครศรีอยุธยา/ ตลาดผ้านาข่าจ.อุดรธานี/ ตลาดต้องชมกาดต้าตงจ.ตากและตลาดใต้เคี่ยมจ.ชุมพรเสนอให้กับการท่องเที่ยวแห่งประเทศไทยหรือททท. เพื่อนำไปใส่ในแผนการท่องเที่ยวซึ่งเป็นความร่วมมือของ2 หน่วยงานที่จะพัฒนาและเชื่อมโยงด้านเศรษฐกิจการค้าและการท่องเที่ยวให้สามารถดึงดูดรายได้จากการท่องเที่ยวทั้งในทางตรงและทางอ้อมพร้อมทั้งการกระจายรายได้สู่เศรษฐกิจฐานรากโดยมีเป้าหมายที่จะดึงดูดให้เกิดการเดินของนักท่องเที่ยวประมาณร้อยละ10 จากจำนวนนักท่องเที่ยวที่เดินทางเข้ามาในไทยปีละกว่า40 ล้านคน    สำหรับตลาดต้องชมที่อยู่ในการส่งเสริมของกรมการค้าภายในกระทรวงพาณิชย์มีประมาณ239 แห่งทั่วประเทศและคาดว่าสิ้นปี2562 จะขยายตลาดต้องชมให้ได้300 แห่งทั่วประเทศ